Jang Song-thaek

Jang Song-thaek (født 2. februar 1946 i Kangwon i Korea, død 12. desember 2013 i Pyongyang) var en nordkoreansk politiker og et viktig medlem i den styrende Kim-klanen, idet han var gift med den tidligere lederen Kim Jong-ils søster Kim Kyong-hui.

 Bakgrunn og virke 
Jang var sønn av marskalk Jang Song U og generalløytnant Jang Song Gil. Han ble utdannet ved Kim Il-sungs militærhøyskole og ved Kim Il-sungs partihøyskole. Han studerte også ved Moskvauniversitetet. Han giftet sig med Kim Kyong-hui i 1972 og steg deretter i ledelseshierarkiet i Koreas arbeiderparti. Under det senere del av 1970-årene kunne det synes som om han hadde falt i unåde på grunn av en utsvevende livsstil. Han ble utnevnt til sjef for et stålverk i Nampo, men i 1985 ble han utnevnt til sjef for sentralkomitéens avdeling for ungdomsaktiviteter.Hoare (2012), s. 183.

I 2004 kunne det synes som han atter var falt i unåde idet han plutselig forsvant fra offentligenheten. Ifølge noen påstander hadde han skarpe meningsutvekslinger med statsminister Pak Pong-ju om landets økonomiske politikk.

I 2006 var han atter i rampelyset og ble utnevnt til første visesjef for det viktige Kontoret for organisasjon og veiledning i Koreas arbeiderparti, som har ansvar for å se til medlemmenes politiske lojalitet. I mars samme år ledet han også en delegasjon til Kina for å undersøke den økonomiske utviklingen der. I 2009 oppnådde han sin høyeste stilling da han ble utnevnt til viseformann i Den nasjonale forsvarskommisjon.Hoare (2012), ss. 183-4.

Jang ble antatt å ha separert seg fra sin hustru, med hvem han hadde fått to barn. Parets datter, Jang Kum Song (født 1977), skal ha tatt livet av seg i Paris 2006.Hoare (2012), s. 184.

I samband med Kim Jong-ils sviktende helse ble det antatt at Jang hadde tatt over det virkelige lederskapet over Nord-Korea.Ben Webster: North Korea is being run by Kim Jong Il's brother-in-law , lest 8. november 2008,  The Times, London, 8. november 2008}

Han ble antatt å ha ha blitt firestjerners general ved tiden for Kim Jong-ils død. Han hadde sin første offisielle framtreden som sådan da Kim lå på lit de parade.Davis Blair; Kim Jong-il funeral: Kim Jong-un steps up as nation mourns, The Daily Telegraph, 28. desember 2011 Han ble senere utnevnt til etterfølgeren Kim Jong-uns fremste politiske rådgiver.

I desember 2013 ble Jang abrupt avskjediget fra alle sine embeder og ekskludert fra partiet på grunn av «kontrarevolusjonær virksomhet».  Den 9. desember 2013 bekreftet det statlige nyhetsbyrået KCNA med betydelig bravur arrestasjonen, og nevnte blant annet Jang i tillegg til statsfiendtlige handlinger hadde gjort seg skyldig i korrupsjon og narkotikamisbruk. Hans foto ble retroaktivt retusjert bort fra offisielle bilder og flere av hans nærmeste betrodde ble henrettet.Nordkorea sparkar ledarens farbror, Dagens Nyheter, 2013-12-09. Jang selv ble henrettet den 12. desember 2013.

 Referanser 

 Litteratur 
 James Hoare: Historical dictionary of the Democratic People's Republic of Korea, i serien Historical dictionaries of Asia, Oceania, and the Middle East, 2012, Scarecrow Press, Lanham, Md., ISBN 978-0-8108-6151-0

 Eksterne lenker 
 North Korean Leadership Watch

Kategori:Nordkoreanske politikere
Kategori:Nordkoreanske offiserer
Kategori:Personer fra Kangwon
Kategori:personer fra Nord-Hamgyong